**Zapisnik sjednice Upravnog odbora održane 19. prosinca 2022. u Osnovnoj školi Matije Gupca, Davorina Bazjanca 2**

Sjednica Upravnog odbora počinje u 17:00h.

Nazočni uživo: Alma Rovis Brandić, Sanja Risek, Nada Damjanović, Nives Butorajac

Nazočni na daljinu: Katarina Sikirić Lukić, Iva Ramljak

Predsjednica Hrvatske komore socijalnih pedagoga Alma Rovis Brandić otvara sjednicu Upravnog odbora, pozdravlja sve članove i konstatira nazočnost 6 članova odbora što je dovoljno za pravovaljano odlučivanje i predlaže sljedeći dnevni red:

1. Suglasnost na Odluku o visini članarine i upisnine i na Godišnji program rada za 2023. godinu
2. Digitalizacija rada Komore
3. Konferencija – izvješće o radu organizacijskog (OO) i programskog odbora (PO)
4. Financijsko stanje
5. Božićni darovi
6. Razno

Dnevni red je jednoglasno prihvaćen.

1) Ministarstvo rada, mirovinskoga sustava, obitelji i socijalne politike dalo je suglasnost na Odluku o visini članarine i upisnine i na Godišnji program rada za 2023. godinu koje je dostavljeno 31. listopada 2022. Za dio dokumenata nije dobivena suglasnost nego su zatražene preinake koje je predsjednica predstavila, a članovi UO su dali suglasnost na slanje:

* Financijski plan 2023. koji je prema preporukama Ministarstva doradila računovotkinja
* Pravilnik o sadržaju, rokovima i postupku stručnog usavršavanja te radu povjerenstva za stručno usavršavanje doradila je pravnica, sukladno preporukama iz dopisa MROSP-a
* Pravilnik o postupku, troškovima i naknadama za provođenje stručnog nadzora i načinu provođenja stručnog nadzora socijalnih pedagoga je pravnica već jednom uredila sukladno preporukama MROSP-a, ali zatražene su i urađene dodatne nadopune sukladno novim preporukama MROSP-a

2) Digitalizacija rada Komore

Za proces digitalizacije rada Komore angažirana je Novena d.o.o. Kreiran je A zapis usluge, zatražen i dobiven od FINA-e cerifikat, Komora je priključena na test sučelje. Od Novene d.o.o dobili uputu i testirali upis u Imenik preko ePass test usera. Od Novene dobiven zapisnik koji je zajedno s zahtjevom usmjeren prema ministarstvu kako bi uplatili sredstva na račun Hrvatske komore socijalnih pedagoga.

3) Konferencija - izvješće o radu organizacijskog (OO) i programskog odbora (PO). Predsjednica je izvijestila članove UO da su sastanci OO redoviti, ponekad ih je i više tjedno. Bilo je potrebno puno usklađivanja i pregovaranja. Predstavila je dogovoreno te pismo premijeru kojim je zatraženo pokroviteljstvo.

4) Financijsko stanje.

Komora je podmirila sve dosadašnje troškove i kalendarsku godinu će završiti u plusu.

5) Božićni pokloni.

Prema dogovoru s prethodnog sastanka, isplaćene su Božićnice onim članovima povjerenstava i tijela Komore koji su radili tijekom ove godine i uredno plaćali članarinu te je naručen promotivni materijal i Božićni pokloni s logom komore koji će se pokloniti članovima i suradnicima.

6) Razno.

Sanja Risek se pridružila kao podrška Povjerenstvu za stručno usavršavanje, Danijela Perić Krstulović sekciji socijalne skrbi, Iva Ramljak sekciji obrazovanja, a Gordan Hosni sekciji NVO.

Komora će u svrhu razmjene informacija koristiti digitalnu platformu *Asana.*

Provedba provjere kompetencija kao mjere u svrhu priznavanja inozemnih stručnih kvalifikacija od sada će biti u nadležnosti Komore, što je i pravno utemeljeno kao djelatnost Komore.

Prihvaćen je Prijedlog Kataloga za stručno usavršavanje u 2023. i bit će objavljen na mrežnim stranicama Komore.

Predsjednica Komore:

Alma Rovis Brandić